Moviment Graffitti .td_uid_2_6195183037831_rand.td-a-rec-img{text-align:left}.td_uid_2_6195183037831_rand.td-a-rec-img img{margin:0 auto 0 0} Erba' kumpaniji tefgħu l-offerta tagħhom għall-kuntratt biex tinbena l-jott marina f'Wied il-Għajn. Dan ħareġ minn tweġiba li ta' fil-Parlament il-Ministru għat-Trasport Ian Borg, għall-mistoqsija parlamentari tad-deputat nazzjonalista Chris Said. Il-Ministru qal li l-erba' bidders huma Harbour Management JV, Scala Marina JV, G and P Borg Ltd u Bonnici Bros Services Ltd. Qal ukoll li tnejn minn l-erba' bidders huma Joint Venture. Harbour Management JV hi magħmula mill-kumpanija MCS S.r.l, l-inġinier Stefano Puppo, il-perit Marcofilippo Alborno, il-ġeoloġist Marco Abbo u Onepage Teknoloji ve Turizm Yatirimleri A.S. u Iven Insaat Marina Yatirimleri ve Ticaret A.S. Filwaqt li l-joint venture ta' Scala Marina JV tinkludi lil Marina Di Valletta Ltd, Naipaul Developments Ltd, V&C Contractors Ltd, Bitmac Limited u Schembri Barbros Ltd. F'Awwissu, Transport Malta kienet ħabbret li se tniedi proġett għall-marina f'Wied il-Għajn biex "tinkoraġġixxi iktar turisti biex iżuru n-Nofsinhar ta' Malta". Il-marina se tesa' 700 dgħajsa u l-pjan jinkludi breakwater ġdid u mollijiet. "Il-proġett tal-marina f'Marsaskala sar bla pjan u konsultazzjoni" – PN Il-proposta qajmet numru ta' protesti mill-pubbliku, il-kunsill lokali, partiti politiċi, għaqdiet u NGOs, li qed jargumentaw li marina f'Wied il-Għajn se tisraq l-art pubblika tal-Maltin u se tkun ta' theddida għall-għajxien tas-sajjieda. Infatti, il-ġimgħa l-oħra, għexieren ta' residenti Skalin u nies minn lokalitajiet differenti ħadu sehem f'mixja madwar il-Bajja ta' Wied il-Għajn bħala forma ta' protesta kontra l-pjan. Fil-protesta, Moviment Graffitti argumenta li l-pjanijiet għall-marina għaddejjin minn wara dahar kulħadd minħabba l-fatt li s-sejħa għall-investituri baqgħet fis-seħħ. "L-awtoritajiet qed jippruvaw imewtu l-kwistjoni tal-marina f'Marsaskala" .td_uid_3_6195183037d00_rand.td-a-rec-img{text-align:left}.td_uid_3_6195183037d00_rand.td-a-rec-img img{margin:0 auto 0 0}